kardosdrur/scandi-wiki huggingface dataset:
Danmarksturneringen 1942-43

Danmarksturneringen 1942-43 var den 30. sæson om Danmarksmesterskabet i fodbold for herrer organiseret af DBU. Mesterskabet blev vundet af AB, der i finalen i Københavns Idrætspark besejrede KB med 2-1. . AB kom ellers bagud i finalen, men udlignede ved den 23-årige senere fodboldlegende Knud Lundberg, der siden blev dansk mester yderligere fire gange med AB.

28 hold var opdelt i tre regionale kredse. Otte hold kvalificerede sig til slutspil, der blev spillet som en pokalturnering. For andet år i træk blev Frem sendt ud af turneringen i kvartfinalerne efter at have tabt lodtrækning. Esbjerg fB opnåede sin hidtil bedste placering ved at spille sig i semifinalerne.

Danmarksturneringen

Kreds 1 
Kredsen bestod af syv hold fra Jylland og tre hold fra Fyn. De to bedste hold avancerede til slutspillet.<p>

Kvalifikation til Kreds 1 
Nr. 10 i Kreds 1, Randers Freja, spillede om kvalifikation til Kreds 1 sæsonen 1943-44 mod vinderen af mesterrækkerne hos henholdsvis Fyns Boldspil Union (FBU) og Jydsk Boldspil Union (JBU).

Kreds 2 
Kredsen bestod af tre hold fra Lolland-Falster, fem hold fra Sjælland, samt tre københavnske hold. De to bedste hold avancerede til slutspillet.<p>

Kvalifikation til Kreds 2 
Nr. 10 i Kreds 2, Toreby Grænge, spillede om kvalifikation til Kreds 2 sæsonen 1943-44 mod vinderen af mesterrækkerne hos henholdsvis Københavns Boldspil Union (KBU) og Sjællands Boldspil Union (SBU).

Kreds 3 
Kredsen bestod af de otte hold fra København. De fire bedste hold avancerede til slutspillet. <p>

Kvartfinaler 
Hold fra Kreds 3 (København) kunne ikke møde hinanden i kvartfinalerne.
Frem nedlagde efter kampen mod AGF protest over forløbet af lodtrækningen, som Frem tabte. Frem protesterede over, at tusindvis af tilskuere løb ind på banen, at en ukendt tilskuere overrakte dommeren de to konvolutter med sedlerne "Vinder" og "Taber", og at Frems anfører, Svend Frederiksen, ikke fik mulighed for at undersøge indholdet af konvolutterne, før lodtrækningen fandt sted.
DBU afviste protesten, men indførte en regel om, at lodtrækning fremover skulle foregå ved møntkast i omklædningsrummet.

Semifinaler

Finale

Kilder 

Fodboldturneringer i Danmark
Natura 2000-område nr. 189 Ertholmene

Natura 2000-område nr. 189  Ertholmene omfatter klippeøerne Christiansø, Frederiksø, Græsholm, Tat og Østerskær og et omkringliggende havareal. Hele Natura 2000-området har et samlet areal på 1.265 ha, hvoraf de 1.229 ha er hav. Det  består af et habitatområde (H210) og et fuglebeskyttelsesområde (F79) og ligger  på tre lavvandede områder 18-20 kilometer nordøst for Bornholm. 

Natura 2000-området ligger   i Vandområdedistrikt III Bornholm  i vandplanomåde  3.1 Bornholm.  i  Bornholms Regionskommune. Det ligger også i Havstrategidirektivets marin-baltiske region.

Områdebeskrivelse
Området er udpeget for at beskytte klippenaturtyperne på Ertholmene og
det omgivende havområde, og  yngle- og trækfugle der findes i området, samt gråsæl. Her forekommer  naturtypen indlandsklipper (8220), men langt størstedelen
af øernes klipper er dog påvirket af saltvand, og henføres derfor til naturtypen Kystklint eller -klippe
(1230). Området er det eneste danske Natura 2000-område hvor  fuglearterne lomvie og alk yngler. Derudover findes der på skæret Tat en voksende bestand af gråsæler. Øerne har en stor bestand af edderfugle, der i de senere år har ligget mellem 1600 og 2000 ynglepar.

Geologisk  er øerne en granithorst, dannet af 1.400 millioner år gammel granit (grundfjeld). Det højeste punkt er 22 meter over havets overflade på Christiansø.

Græsholm er ubeboet, med en sparsom vegetation præget af gødning fra de mange
ynglefugle. Området har meget stejle kyster, og havbunden i den marine del når dybder på ned til
40 meter få hundrede meter fra kysten. Stenrevene fordeler sig fra relativt lavt vand og ned til ca.
40 meters dybde. Dele af revene er periodevis tørlagte.

Naturfredning
Ertholmene er blevet fredet for at bevare de enestående kulturhistoriske og naturhistoriske værdier. Det er især pga. fuglene,  men forår og sommer gør padderne sig også bemærket med deres kvækken i de mange damme.

De små klippeknolde, der ligger ensomt ude i Østersøen, er ikke tilknyttet nogen kommune, da de ejes af Forsvarsministeriet. Øernes mure og bygninger  blev i 1926  fredet, idet staten bestemte, at de skulle bevares som et levende, kulturelt mindesmærke. Desuden blev fuglelivet på Græsholm fredet ved samme lejlighed. I 1985 blev Ertholmene underlagt en mere moderne fredningsbekendtgørelse, blandt andet på grund af det stigende antal turister, på mellem 70.000 og 80.000 årligt.  Ertholmene hører således til blandt de bedst beskyttede naturområder i Danmark, og er yderligere  udlagt som natur- og vildtreservat og Ramsarområde  hvorfor der gælder særlige restriktioner i forhold til jagt og færdsel både til lands og på havet.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Naturplanen 
 Basisanalysen 2022-27       

Natura 2000-planer
EU-habitatområder i DanmarkFuglebeskyttelsesområder i Danmark
Fredede arealer i Danmark
Ertholmene
Kobbie Mainoo

Kobbie Boateng Mainoo (født 19. april 2005) er en engelsk professionel fodboldspiller, som spiller for Premier League-klubben Manchester United.

Klubkarriere

Manchester United 
Mainoo fik sin førsteholdsdebut den 10. januar 2023 i en EFL Cup kamp imod Charlton Athletic. Han fik sin Premier League debut den 19. februar af samme år, i en kamp imod Leicester City.

Landsholdskarriere 
Mainoo har repræsenteret England på flere ungdomsniveauer.

Referencer

Eksterne henvisninger 

Personer fra Stockport
Midtbanespillere (fodbold)
Fodboldspillere fra England
Fodboldspillere fra Manchester United F.C.
Fremskridt og Fattigdom

Fremskridt og Fattigdom (originaltitel: Progress and Poverty: An Inquiry into the Cause of Industrial Depressions and of Increase of Want with Increase of Wealth: The Remedy) er en bog af samfundsteoretiker og økonom Henry George, der blev udgivet i 1879. Bogen undersøger spørgsmålene om, hvorfor fattigdom følger med og varer ved på trods økonomisk og teknologisk fremskridt, og hvorfor samfundsøkonomier har en tendens til cykliske opsving og nedture. George bruger historie og deduktiv logik til at argumentere for en radikal løsning, der fokuserer på indfangning af knaphedsrenter fra naturressourcer og jordejerskab. Bogen solgte flere millioner eksemplarer og blev en af de bedst sælgende bøger i slutningen af 1800-tallet. Den var med til at udløse den progressive æra og en verdensomspændende social reformbevægelse omkring ideologien, der nu er kendt som 'Georgisme'.

Referencer 

Økonomi
Litteratur i 1879
Tour de Wallonie 2023

Tour de Wallonie 2023 var den 50. udgave af det belgiske etapeløb Tour de Wallonie. Cykelløbets fem etaper blev kørt i Vallonien fra 22. til 26. juli 2023. Løbet var en del af UCI ProSeries 2023. Løbets to første etaper blev kørt samtidig med afslutningen på Tour de France.

Italienske Filippo Ganna fra  vandt løbet samlet, efter at han havde vundet 1. og 4. etape. Holdkammerat Joshua Tarling kom på en samlet andenplads.

Etaperne

1. etape

2. etape

3. etape

4. etape

5. etape

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2023
UCI ProSeries 2023
Natura 2000-område nr. 190 Kims Ryg og den kinesiske mur

Natura 2000-område nr. 190 Kims top og den kinesiske mur er et havareal i Kattegat,  uden for 12-sømilegrænsen og op til den dansk-svenske grænse, hvor den fortsætter på den svenske side i habitatområdet Fladen. Hele Natura 2000-området har et samlet areal på  26.217 ha, udelukkende hav. Det  består af et habitatområde (H165). 

Natura 2000-området indgår ikke   i vandplanomådernee i Havstrategidirektivets marin-atlantiske region.

Områdebeskrivelse
Området er udpeget  for at beskytte de to marine naturtyper stenrev og
sandbanker, samt boblerev og den lille hval marsvin.  Området er en del af et af de vigtigste områder for marsvin i Nordsøen og Skagerrak. 

Området har en meget varierende  vanddybder, fra omkring 6 meter langs den vestlige del af området og helt ned til 130 m i centrale dele. Dybe kanaler  adskiller Kims Top og den kinesiske mur i forskellige ”øer” af stenrev. Stenrevene er ofte omgivet af områder med sand, grus og småsten. Grovkornet sedimenter og sand danner sandbanker på de lavvandede
områder. Der er ikke verificeret boblerev i området, men beliggenheden og bundforholdene er typiske for
tilstedeværelse af boblerev. 

Sandbankerne findes primært i områdets nordlige og vestlige ende. I den nordlige del findes sandbankerne på ca.
19-22 m dybde. Sandbanken i den vestlige del af ligger på lavere vand ca. 8-12 m dybde. Der er kortlagt 139 ha af naturtypen sandbanke i området.

Der er i alt kortlagt lidt over 1700 ha med naturtypen rev i området. Centralt i området ligger
stenrevet Kims Top, revet består af flere selvstændige strukturer med sandede partier imellem.
Revdybden  varierer fra 14-22 m og der findes elementer af huledannelser fordelt på
alle dybder og over 75 % af stenene er over 30 cm og en stor andel er endda over 60 cm.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Naturplanen 
 Basisanalysen 2022-27       
Natura 2000-planer
EU-habitatområder i Danmark
Česká Třebová

Česká Třebová (tjekkisk udtale: [ˈtʃɛskaː ˈtr̝̊ɛbovaː]; ) er en by i distriktet  Ústí nad Orlicí i regionen Pardubice i Tjekkiet . Den har omkring 15.000 indbyggere. Den historiske bymidte er velbevaret og er beskyttet ved lov som en urban monumentzone.

Landsbyerne Kozlov, Lhotka, Parník, Skuhrov og Svinná er administrative dele af Česká Třebová.

Geografi 
Česká Třebová ligger omkring 8 km  syd for Ústí nad Orlicí og 49 km  sydøst for Pardubice. Den ligger i Svitavy højlandet. Det højeste punkt er bakken Palice der er 613 meter over havets overflade. Byen ligger i Třebovka-flodens dal.

Historie 
Den første skriftlige omtale af Česká Třebová er fra 1278. Den blev grundlagt under kong Ottokar 2. af Bøhmen som en by med regelmæssig grundplan og rektangulær plads i centrum.

I 1304 gav kong Wenceslaus 2. den til Zbraslav-klosteret og senere, i det 14. århundrede, tilhørte byen biskopperne i Litomyšl. I det 15. og 16. århundrede blomstrede byen. Den var ejet af forskellige adelige familier  som støttede tekstilhåndværk og fik bygget renæssancens klokketårn.

På grund af Trediveårskrigen, plager og brande blev den fattig og ubetydelig. Denne tilstand varede indtil midten af det 19. århundrede. I 1845 blev jernbanen fra Prag til Olomouc via Česká Třebová bygget og i 1849 blev jernbanen fra Brno til Česká Třebová bygget. Dette hjalp i høj grad byudviklingen, var med til at skabe nye arbejdspladser og tiltrække nye mennesker.

Referencer 

 
 Virtual show

Byer i Tjekkiet
Byer i Pardubice
Ústí nad Orlicí

Ústí nad Orlicí (tjekkisk udtale: [ˈuːsciː ˈnat orlɪtsiː]; ) er en by i regionen Pardubice i Tjekkiet, med omkring 14.000 indbyggere. Den historiske bymidte er velbevaret og er beskyttet ved lov som en urban monumentzone .

Bydelene  Hylváty, Kerhartice og Knapovec og landsbyerne Černovír, Dolní Houžovec, Horní Houžovec og Oldřichovice er administrative dele af Ústí nad Orlicí.

Etymologi 
Navnet Ústí betyder bogstaveligt "mundingen (af floden)". Det refererer til dets placering ved sammenløbet af floder. Det tyske navn Wildenschwert blev skabt af en forvanskning af det oprindelige tyske navn Wilhelmswerd, som refererede til en af kolonisatorerne på området, Wilhelm von Dürnholz, og betød "Wilhelms forbjerg".

Geografi 
Ústí nad Orlicí ligger omkring 44 km øst for Pardubice i Svitavy højlandet. Det højeste punkt er bakken  Strážný på 5r84 meter  over havets overflade. Byen ligger ved sammenløbet af floderne Tichá Orlice og Třebovka.

Historie 
Ústí nad Orlicí blev grundlagt i anden halvdel af det 13. århundrede, under kong Ottokar 2. af Bøhmen. Tidligere lå  en slavisk bosættelse kaldet Oustí  på stedet. Den første skriftlige omtale af byen er fra 1285, da kong Wenceslaus 2. gav den til Zavis af Falkenstein.

I 1292, efter Zavis' død, forærede Wenceslaus 2. bosættelsen til cisterciensermunkene i Königsaal. De overdrog byen til Litomyšl bispedømmet i 1358. I løbet af det 15. og 16. århundrede var det ejet af forskellige adelige familier, herunder Kostkas of Postupice eller Pernštejn-familien.

Byen blev beskadiget af en stor brand i 1495. Efter Slaget ved Det Hvide Bjerg i 1620 blev Ústí erhvervet af Liechtenstein-familien. Der var væverlaug etableret her i det 16. århundrede. Byen var langsom til at komme sig efter plyndringerne under Trediveårskrigen, og blev derefter ødelagt af brand i 1705.

Den fik kommunal status i 1795. Da Ústí blev forbundet med jernbanenettet af Olomouc – Prag -linjen i 1845, boomede tekstilbranchen. Den fik sloganet Manchester of Østbøhmen og blev et vigtigt tekstilcenter. Det var et vigtigt jernbaneknudepunkt og blev fra 1850 et regionalt centrum.

Seværdigheder 

Mírové-pladsen er en regulær rektangulær plads med en grundplan, der er bevaret siden grundlæggelsen af byen. Pladsen er omgivet af arkadehuse. Midt på pladsen ses en Mariasøjle fra 1737. Det barokke rådhus blev bygget i 1721-1723 og erstattede det gamle rådhus der var  ødelagt af en  brand. En skole blev bygget ved siden af i 1793. I 1850 blev de to bygninger strukturelt forbundet.

Jomfru Marias himmelfartskirke er en senbarok-kirke, bygget i 1770–1776. Den tilstødende bygning er opført i 1742–1748.

Vor Frue kirke i Horní Houžovec blev bygget omkring 1800. Det er en trækirke på landet med et ottekantet skib, værdsat som et eksempel på folkelig arkitektur i regionen.

Sankt Peter og Pauls kirken ligger i Knapovec. Det blev bygget i sen Empire-stil i 1832-1834.

Galleri

Referencer 

 

Huset Liechtenstein
Byer i Tjekkiet
Byer i Pardubice
Bildsø Strand

Bildsø Strand eller Bildsøstrand er en strand og sommerhusby ved Storebælt på Vestsjælland. Bildsøstrand er beliggende i Kirke Stillinge Sogn ved Musholm Bugt 1,5 kilometer fra Stillinge Strand og cirka 13 kilometer nordvest fra Slagelse. Stranden tilhører Slagelse Kommune og er beliggende i Region Sjælland.

Stranden 

Bildsø Strand er en sandstrand med fint sand. Stranden er mellem 20 og 30 meter bred og cirka 650 meter lang. Stranden er tildelt den internationale miljø-udmærkelse Blå Flag.

Indianerskulpturen 

Indianerskulpturen der står ved badestranden på Bildsø Strand var oprindeligt placeret ved klinten nord for Bildsø Skov. Den blev flyttet til dens nuværende placering omkring 1950. Flytningen har betydet, at mange flere har fået glæde af at se den. Skulpturen er udhugget af en stor sten, som kunstneren fandt på stranden. Kunstneren er Oluf Nielsen fra Slagelse. Oluf Nielsen var oprindeligt uddannet snedker, men på grund af en idrætsskade, hvor han pådrog sig en rygskade, måtte han opgive snedkerfaget. I stedet erhvervede han en tobaksforretning i Løvegade i Slagelse. 

Inspirationen til indianerskulpturen fik Oluf Nielsen fra nogle af de cigaretpakker han solgte i butikken. Under 2. verdenskrig var der flere cigaretmærker, der havde en illustration af en indianer på pakken. I sommeren 1945 cyklede han til stranden fra Slagelse for at arbejde på skulpturen. Efter den blev flyttet til sin nuværende placering, blev skulpturen desværre beskadiget. Figuren havde oprindeligt en fin krum næse, men en del af næsen blev slået af. Oluf Nielsen reparerede efterfølgende selv skaden, men den krumme næse fik et mere fladt udtryk.

Referencer

StorebæltStrande i Danmark
Lokaliteter i Slagelse Kommune
Sommerhusområder i Danmark
Marta Lach

Marta Lach (født 26. maj 1997) er en polsk cykelrytter, som i øjeblikket kører for .

Hun repræsenterede Polen ved sommer-OL 2020 i Tokyo, hvor hun sluttede som nummer 18 i kvindernes linjeløb.

Referencer

Eksterne henvisninger 

Kvindelige cykelryttere fra Polen
Cykelryttere ved sommer-OL 2020
Deltagere for Polen ved sommer-OL 2020
Danmarksturneringen 1943-44

Danmarksturneringen 1943-44 var den 31. sæson om Danmarksmesterskabet i fodbold for herrer organiseret af DBU. Mesterskabet blev vundet af Frem, der i finalen i Københavns Idrætspark besejrede de forsvarende mestre AB med 4-2. <p>
Til finalen blev Københavns Idrætsparks porte stormet, fordi kontrollørerne kun ville lukke 30.000 tilskuere ind. Det blev anslået at yderligere 10.000 mennesker tiltvang sig adgang. Under tumulten blev seks personer kvæstet, heriblandt tre børn.<p>

På grund af Augustoprøret indførte den tyske besættelsesmagt d. 29. august 1943 militær undtagelsestilstand. Det betød forbud mod at mere end fem personer var samlet, og derfor blev Danmarksturneringen suspenderet. Først syv uger senere d. 10. oktober 1943 blev turneringen genoptaget, dog uden adgang for tilskuere til kampe i Aarhus og København. Den 24. november 1943 ophævedes forbuddet mod tilskuere til udendørs sportsarrangementer i Aarhus og København.<p>
28 hold var opdelt i tre regionale kredse. Otte hold kvalificerede sig til slutspil, der blev spillet som en pokalturnering.

Danmarksturneringen

Kreds 1 
Kredsen bestod af syv hold fra Jylland og tre hold fra Fyn. De to bedste hold avancerede til slutspillet.<p>

Kvalifikation til Kreds 1 
Nr. 10 i Kreds 1, Aalborg Chang, spillede om kvalifikation til Kreds 1 sæsonen 1944-45 mod vinderen af mesterrækkerne hos henholdsvis Fyns Boldspil Union (FBU) og Jydsk Boldspil Union (JBU).

Kreds 2 
Kredsen bestod af tre hold fra Lolland-Falster, fem hold fra Sjælland, samt tre københavnske hold. De to bedste hold avancerede til slutspillet.<p>

Kvalifikation til Kreds 2 
Nr. 10 i Kreds 2, B 1908, spillede om kvalifikation til Kreds 2 sæsonen 1944-45 mod vinderen af mesterrækkerne hos henholdsvis Københavns Boldspil Union (KBU), Sjællands Boldspil Union (SBU) og Lolland-Falsters Boldspil Union. Fordi KFUM fra den efterfølgende sæson skulle spille i Kreds 3, så kvalificerede de to bedste hold sig til Kreds 2.

Kreds 3 
Kredsen bestod af de otte hold fra København. De fire bedste hold avancerede til slutspillet. <p>

Kvartfinaler 
Hold fra Kreds 3 (København) kunne ikke møde hinanden i kvartfinalerne.

Semifinaler

Finale 
Officielt var der til finalen 30.300 betalende tilskuere, men det blev anslået at yderligere minimum 10.000 p tiltvang sig adgang. <p>

Kilder 

Fodboldturneringer i Danmark
Aortadissektion

Aortadissektion er en tilstand hvor der opstår en rift på indersiden af legemspulsåren hvorved blodet kan blive presset ud i blodkarrets væg. Der kan da opstår en ansamling af blod, som kan brede sig i ascenderende - eller descenderende retning. Derved kan sidegrene (kar) fra aorta, f.eks. til hjertets kranspulsårer eller til armen, blive afklemt.

Eksterne henvisninger

Hjertesygdomme
Champion Thomas

Champion Thomas er en indisk film fra 1990 af Rex.

Medvirkende 
Jagathy Sreekumar som Velayudhan
Sreeja som Selin
Sunny Augustine som Thomas George
Innocent som Dr. Unnithan
Mukesh som Dr. Mathews
Thilakan som PC Nair
Nedumudi Venu som Madhavan
Aranmula Ponnamma
Bobby Kottarakkara som Paramu

Referencer

Eksterne henvisninger 

 

Indiske film fra 1990
Chatriyan

Chatriyan er en indisk film fra 1990 af K. Subash.

Medvirkende 
 Vijayakanth som Panneer Selvam alias Sathriyan
 Vishnuvardhan
 Bhanupriya som Banu 
 V. K. Ramasamy
 Thilakan som  Arumai Nayagam alias Annachi 
 A. V. Ramanan som Ramanan
 Vijayakumar som Sathriyan's godfather
 Delhi Ganesh 
 Ajay Rathnam som John Swaminathan

Referencer

Eksterne henvisninger 

 

Indiske film fra 1990
Dramafilm fra Indien
Checkered Flag

Checkered Flag er en amerikansk film fra 1990 af John Glen og Michael Levine.

Medvirkende 
 Billy Campbell som Tommy Trehearn
 Rob Estes som Mike Reardon
 Amanda Wyss som Chris
 Robert Forster som Jack Cotton
 Pernell Roberts som Andrew Valiant

Referencer

Eksterne henvisninger 

 

Amerikanske film fra 1990
Cheriya Lokavum Valiya Manushyarum

Cheriya Lokavum Valiya Manushyarum er en indisk film fra 1990 af Chandrasekharan.

Medvirkende 
 Mukesh som Balu
 Innocent som Rokky
 Jagathy Sreekumar som Sugunan
 Mamukkoya som Abu
 Thilakan som Karunettan
 Sreeja som Neethu
 Babu Namboothiri som Madhava Menon

Referencer

Eksterne henvisninger 

 

Indiske film fra 1990
Ulrik Bak Nielsen

Ulrik Bak Nielsen (født 15. februar 1972 i Randers) er rektor for Maskinmesterskolen København og tidligere viceinstitutdirektør og udviklingsdirektør for hhv. DTU Engineering Technology og NEXT Uddannelse København.

Ulrik er desuden forfatter til bogen "Verdens bedste faglærer", som udkom på Forlaget Praxis i 2013. Han har også bidraget med bl.a. et kapitel i bogen (antologi) "Kulturudvikling i skolen" - udgivet på Dansk Psykologisk Forlag

Karriere 
 2021 – Rektor, Maskinmesterskolen København (Lyngby) 
 2018 – 2021 Viceinstitutdirektør, DTU Engineering Technology og chef for LearningLab DTU
 2016 – 2018 Udviklingsdirektør, NEXT Uddannelse København
 2014 – 2018 Udviklings- og kommunikationschef, Københavns Tekniske Skole
 2011 – 2014 Underviser og uddannelseskonsulent, Københavns Tekniske Skole
 2009 – 2011 Iværksætter og egen virksomhed
 2005 – 2009 Projektchef, Stibo Systems, København, redaktør for Magasinet Omsider

Uddannelse 
 Cand.comm., Kommunikation, Pædagogik og Uddannelsesstudier, Roskilde Universitet (2003)
 Udlært på Aarhuus Stiftsbogtrykkerie (Stibo), litograf/grafiker (1995)
 Matematisk student, Randers Amtsgymnasium (1991)

Referencer 

Rektorer fra Danmark
Jeffrey Hoogland

Jeffrey Hoogland (født 16. marts 1993) er en hollandsk cykelrytter.

Han repræsenterede Holland ved sommer-OL 2016 i Rio de Janeiro, hvor han blev nummer 11 i sprint.

Under sommer-OL 2020 i Tokyo, som blev afholdt i 2021, tog han guld i holdsprinten og sølv i sprint.

Referencer

Eksterne henvisninger 

Mandlige cykelryttere fra Nederlandene
Deltagere for Holland  ved sommer-OL 2016
Deltagere for Holland  ved sommer-OL 2020
Cykelryttere ved sommer-OL 2016
Cykelryttere ved sommer-OL 2020
Medaljevindere ved sommer-OL 2020
Olympiske mestre fra Holland
olympiske sølvmedaljevindere fra Holland
Maskinmesterskolen København

Maskinmesterskolen København (MSK) er en teknisk og maritim uddannelsesinstitution, der blev grundlagt i 1906 - og har siden udddannet maskinmestre til de maritime og tekniske erhverv og virksomheder i Danmark og i udlandet. Maskinmesterskolen København udbyder bl.a. den videregående uddannelse 'professionsbacheloruddannelsen til maskinmester'. Derudover udbyder den også kurser/efteruddannelser.

Organisation 
MSK ledes af en bestyrelse på syv medlemmer, hvoraf seks medlemmer er udpeget eksternt, mens ét medlem er medarbejdervalgt. Yderligere deltager to studenterrepræsentanter fra MSK’s studieforening og studienævn. Den daglige ledelse varetages af rektor som øverst ansvarlig. Den nuværende rektor (2023) er Ulrik Bak Nielsen.

Størrelse og placering 
Antallet af indskrevne studerende på maskinmesteruddannelsen på MSK var i 2023 ca. 860 indskrevne studerende fordelt på uddanelsens 9 semestre.

Maskinmesterskolen København har hovedadresse i Lyngby på Gyrithe Lemches Vej i Kgs. Lyngby (værkstedsskole, undervisningsfaciliteter og laboratorier). Derudover er der afdelinger og uddannelsesudbud i følgende byer på Sjælland og i Grønland:

 Kalundborg
 Sisimiut
 Holbæk
 Næstved
 Slagelse

Litteratur  
 Fra 0-100 - fra damp til chip : Københavns Maskinmesterskole 100 år

Eksterne henvisninger 
 Maskinmesterskolen Københavns hjemmeside

Uddannelsesinstitutioner i Kongens Lyngby
Eskebæk (Sydslesvig)

Eskebæk (dansk) eller Esbek, Rumbrandenau (tysk) er et vandløb i Treja Sogn på gesten i det centrale Sydslesvig i det nordlige Tyskland, delstat Slesvig-Holsten. Vandløbet fungerer som grænsebæk mellem Treja og Sølvested. Bækken udspringer nord for for skoven Rumbrand, løber vest om Sølvested og munder ud i Trenen ved Holm.

Bækken er nævnt første gang 1526. Forleddet er subst. glda. æski i betydning eske, bevoksning af ask, også kaldet Rumbrandenau (Rumbrandå) efter skoven Rumbrand

Noter 

Vandløb i Sydslesvig